क्षेत्र के गांव गंधिया निवासी बब्बर सिंह का पुत्र ब्रजेश १० अपने फूफा कौशल के पुत्र नीलू ११ निवासी मक्खनपुर थाना भोगांव के साथ खेत में तरबूज की फसल देखने गया था। परिजनों के मुताबिक खेत पर खेलते खेलते बच्चे चुपचाप गंगा की धारा की तरफ चले गये। और वहां नहाने लगे। वहां अन्य कई बच्चे भी थे। अचानक ब्रजेश व नीलू के जलधारा में पैर उखड गये जिससे वह डूबने लगे। वहां मौजूद बच्चे घबरा गये और वह चीखपुकार मचाने लगे। कई बच्चे भाग कर अपने खेतों की ओर पहुंंचे जहां अपने परिजनों को सूचना दी। वह लोग मौके पहुंचे। इधर इसकी सूचना बच्चों के परिजनों को दी गयी। जब तक ग्रामीण वहां पहुंचते तब तक बच्चे डूब चुके थे। आनन-फानन में बच्चों को बाहर निकाला गया। जिसमे ब्रजेश की मौत हो चुकी थी जबकि नीलू की सांसे चल रही थी। तभी परिजन भी मौके पर पहुंच गये। ग्रामीण टे्रक्टर से दोनो बालक को सीएचसी लाये जहां चिकित्सक ने दोनो बालकों को मृत घोषित कर दिया। इधर घटना की जानकारी पर तहसीलदार रामजी गांव पहुंचे और मृतक के परिजनों को ढाढ़स बधाया।